περιεχόμενο+(content)

**Content Knowledge (CK) Γνώση Περιεχομένου**
Η **γνώση περιεχομένου** είναι η γνώση ενός συγκεκριμένου αντικειμένου που πρόκειται να διδαχθεί. Σαφώς, είναι κατανοητό ότι το περιεχόμενο των μαθημάτων (subjects) αλλάζει ανάλογα με το πλαίσιο και το επίπεδο του μαθήματος. Για παράδειγμα, η φυσική ή η ιστορία έχουν πολύ πιο διαφορετικό περιεχόμενο σε σχολικό επίπεδο από ότι σε προπτυχιακό.

Η γνώση του περιεχομένου είναι υψίστης σημασίας για τους εκπαιδευτικούς. Σύμφωνα με τον [|Shulman (1986),]η γνώση περιλαμβάνει πολλά "είδη" : γνώση εννοιών, θεωριών, ιδεών, πλαισίων, καθώς επίσης και γνώση καθιερωμένων πρακτικών και μεθόδων. H γνώση και η φύση της έρευνας διαφέρει πολύ σημαντικά ανάμεσα στα επιστημονικά πεδία. Επομένως, οι εκπαιδευτικοί θα πρέπει να αντιλαμβάνονται και να εμβαθύνουν περισσότερο στις βασικές αρχές των αντικειμένων που διδάσκουν. Η αναφορά στο θέμα 'περιεχόμενο' (content knowledge) από τους [|Mishra & Koehler (2006:1026)] είναι περιορισμένου χαρακτήρα. Θα μπορούσε όμως να συγκριθεί με την επιστημονική γνώση του κάθε περιεχομένου.